Maurizio Gaudino
Maurizio Gaudino (Brühl, 1966. december 12. –) válogatott német labdarúgó, középpályás, edző.

Pályafutása

Klubcsapatban
1972-ben a TSG Rheinau csapatában kezdte a labdarúgást, 1981-től a Waldhof Mannheim korosztályos csapatában folytatta, ahol 1984-ben mutatkozott be az első csapatban. 1987 és 1993 között a VfB Stuttgart labdarúgója volt és egy bajnok címet nyert a csapattal az 1991–92-es idényben. Tagja volt az 1988–89-es idényben UEFA-kupa döntős csapatnak. 1993 és 1997 között az Eintracht Frankfurt játékosa volt, de 1994–95-ben az angol Manchester City, 1995–96-ban a mexikói Club América csapataiban szerepelt kölcsönjátékosként. Az 1997–98-as szezonban a svájci FC Basel, az 1998–99-es idényben a VfL Bochum csapataiban játszott. 1999 és 2002 között a török Antalyaspor labdarúgója volt. 2003-ban visszatért mannheimi anyaegyesületéhez és itt fejezte be az aktív labdarúgást.

A válogatottban 
1993 és 1994 között öt alkalommal szerepelt a német válogatottban és egy gólt szerzett. Részt vett az 1994-es amerikai világbajnokságon.

Edzőként
2004–05-ben a Waldhof Mannheim, 2007-ben a Sonnenhof Großaspach edzője volt.

Sikerei, díjai
 VfB Stuttgart
 Német bajnokság (Bundesliga)
 bajnok: 1991–92
 UEFA-kupa
 döntős: 1988–89

Hivatkozások

Források 
 

1966-ban született személyek
Német labdarúgók
Labdarúgó-középpályások
Az SV Waldhof Mannheim labdarúgói
A VfB Stuttgart labdarúgói
Az Eintracht Frankfurt labdarúgói
A Manchester City labdarúgói
A Club América labdarúgói
A Basel labdarúgói
A VfL Bochum labdarúgói
Az Antalyaspor labdarúgói
Az 1994-es világbajnokság labdarúgói
Német labdarúgóedzők
Élő személyek